# Álvaro Fernández Llorente

Álvaro Fernández Llorente (Arnedo, 13 d'abril de 1998), més conegut com a Álvaro Fernández, és un futbolista espanyol que juga com a porter al Sevilla FC.

## Trajectòria

Álvaro va començar la carrera com a futbolista a les files del Club Deportivo Arnedo, tot i que també va jugar entre els set i catorze anys diversos tornejos amb la Reial Societat. El 12 d'octubre de 2013, amb tot just 15 anys, va fer el seu debut amb el primer equip de La Rioja a Tercera Divisió enfront del River Ebro (0-1). Després d'acabar la temporada, a l'estiu de 2014, va marxar al planter del CA Osasuna per jugar en el seu equip juvenil. El 12 d'abril de 2015 va debutar amb el filial navarrès, l'Osasuna Promeses, a Tercera Divisió enfront del CD Izarra. El 25 de setembre de 2016 va fer el seu debut en Primera Divisió, a El Madrigal enfront del Vila-real CF (3-1), substituint Mario Fernández en el descans.
L'11 de juliol de 2017 va signar un contracte de tres temporades per l'AS Mònaco. Després de jugar una desena de partits amb el filial monegasc, a l'agost de 2018, va ser cedit a l'Extremadura UD de Segona Divisió. El juny de 2019 es va incorporar a la SD Osca, equip amb el qual va signar un contracte de tres campanyes.
El 17 d'agost de 2021, el Brentford FC de la Premier League va anunciar que rebia el jugador cedit, amb opció de compra al final de la temporada 2021–22. El 31 d'agost de l'any següent, fou cedit al RCD Espanyol de primera divisió, per una temporada.

## Internacional

Va ser internacional en categories inferiors de la selecció espanyola. Amb el combinat sub-20 es va proclamar campió del torneig amistós internacional de l'Alcúdia el 2016.
Va debutar amb la selecció espanyola absoluta el 8 de juny de 2021 en la victòria per 4-0 contra Lituània en un amistós.

## Referències

* ↑ «Álvaro Fernández: Overview». Premier League. [Consulta: 7 març 2023].
* ↑ «Álvaro Fernández: 'A la Real le tengo un cariño especial'». Mundo Deportivo, 01-05-2021. [Consulta: 12 maig 2021].
* ↑ Rioja, Publicado por El Titular de La. «DEPORTE El joven futbolista arnedano Álvaro Fernández Llorente avanza un paso de gigante y ficha por el Mónaco hasta junio de 2020». [Consulta: 12 maig 2021].
* ↑ PAMPLONA, FERMÍN ASTRÁIN. «Álvaro Fernández debuta con una destacada actuación». diariodenavarra.es, 13-04-2015. [Consulta: 12 maig 2021].
* ↑ «Osasuna: Álvaro Fernández, de 18 años, debuta en Primera por la lesión de Mario». Marca.com, 25-09-2016. [Consulta: 12 maig 2021].
* ↑ «Liga Francesa: Polémico fichaje de Álvaro Fernández por el Mónaco». Marca.com, 11-07-2017. [Consulta: 12 maig 2021].
* ↑ F.C. /B.BS. «El exrojillo Álvaro Fernández se despide del Mónaco y ficha por el Extremadura». diariodenavarra.es, 07-08-2018. [Consulta: 12 maig 2021].
* ↑ «Álvaro Fernández, primer fichaje del Huesca». AS.com, 29-06-2019. [Consulta: 12 maig 2021].
* ↑ «BRENTFORD SIGN GOALKEEPER ÁLVARO FERNÁNDEZ» (en anglès). Brentford FC, 17-08-2021. [Consulta: 17 agost 2021].
* ↑ «Álvaro Fernández, cedido al RCD Espanyol» (en castellà). SD Huesca, 31-08-2022. [Consulta: 31 agost 2022].
* ↑ «3-1. España campeona del Cotif al remontar a Argentina en la prórroga». Mundo Deportivo, 05-08-2016. [Consulta: 12 maig 2021].
* ↑ «4-0: Victòria absoluta d'Espanya davant de Lituània». Mundo Deportivo, 08-06-2021. [Consulta: 8 juny 2021].

## Enllaços externs

* Fitxa d'Álvaro Fernández Llorente a BDFutbol
* Fitxa d'Álvaro Fernández Llorente Arxivat 2021-06-09 a Wayback Machine. a SEFutbol
* Fitxa d'Álvaro Fernández Llorente a Transfermarkt